CELEX: 62010CN0349
Language: et
Date: 2010-07-09 00:00:00
Title: Kohtuasi C-349/10 P: Claro, S.A. 9. juulil 2010 esitatud apellatsioonkaebus Üldkohtu (viies koda) 28. aprilli 2010 . aasta otsuse peale kohtuasjas T-225/09: Claro, S.A. versus Siseturu Ühtlustamise Amet ja Telefónica, S.A.

28.8.2010   
            
            
               ET
            
            
               Euroopa Liidu Teataja
            
            
               C 234/29
            
         Claro, S.A. 9. juulil 2010 esitatud apellatsioonkaebus Üldkohtu (viies koda) 28. aprilli 2010. aasta otsuse peale kohtuasjas T-225/09: Claro, S.A. versus Siseturu Ühtlustamise Amet ja Telefónica, S.A.
   (Kohtuasi C-349/10 P)
   ()
   2010/C 234/48
   Kohtumenetluse keel: hispaania
   
      Pooled
   
   
      Apellant: Claro, S.A. (esindajad: advokaadid E. Armijo Chávarri ja A. Castán Pérez-Gómez)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused) ja Telefónica, S.A.
   
      Apellandi nõuded
   
   Tunnistada apellatsioonkaebus ja selle lisad esitatuks, tuvastada, et apellatsioonkaebus Üldkohtu viienda 28. aprilli 2010. aasta otsuse peale kohtuasjas T-225/09 on esitatud tähtaegselt ja see vastab vorminõuetele, ning vastavas menetluses tühistada vaidlustatud kohtuotsus ja rahuldada Claro, S.A. nõuded.
   
      Väited ja peamised argumendid
   
   Üldkohus tõlgendas määruse ühenduse kaubamärgi kohta artikli 59 sätteid vääralt. Vastupidiselt Üldkohtu (ja varem apellatsioonikoja) seisukohale ei kujuta hagi põhjendusi sisaldava dokumendi esitamine hagi vastuvõetavuse tingimust, vaid see on pelk menetluslik nõue. Apellant väidab, et Üldkohtu (ja varem apellatsioonikoja) tõlgendusviga tõi kaasa määruse nr 40/94 (1) artikli 62 lõikes 1 esitatud ühtlustamisameti erinevate talituste vahelise tegevuse järjepidevuse põhimõtte rikkumise.
   
      (1)  Nõukogu 20. detsembri 1993. aasta määrus nr 40/94 ühenduse kaubamärgi kohta (EÜT L 11, lk 1; ELT eriväljaanne 17/01, lk 146).